Murcia Brass Quintet i la soprano Carmen Muñoz interpreten el concert ‘Noche de Zarzuela’
07 de desembre 2023

![](/media/z5rh4qwa/noche-de-zarzuela_c.jpg?width=850&height=353.2094594594595)

Murcia Brass Quintet i la soprano Carmen Muñoz actuaran dissabte que ve, 9 de desembre, a les 20 hores al Centre Cultural Mario Monreal. ‘Noche de Zarzuela’ és el nom que rep este concert en el qual s'han seleccionat fragments instrumentals i cantats de les sarsueles més emblemàtiques i populars del folklore espanyol. Esta actuació forma part de la programació cultural de la delegació de Cultura.

Després de la cancel·lació del concert a conseqüència dels tres dies de dol decretats per l'Ajuntament de Sagunt davant l'assassinat masclista de Fàtima Mansouri, l'actuació de Murcia Brass Quintet i Carmen Muñoz s'ha reprogramat per al dissabte 9 de desembre.

El preu de l'entrada per a gaudir dels 90 minuts de duració de ‘Noche de Zarzuela’ és de 7 euros i pot adquirir-se a través del següent enllaç: [https://www.servientradas.com/espectaculo/ayuntamiento\_de\_sagunto/3/noche-de-zarzuela.html](https://www.servientradas.com/espectaculo/ayuntamiento_de_sagunto/3/noche-de-zarzuela.html).

Cal esmentar que Murcia Brass Quintet ha dissenyat un espectacle amb format de gala lírica en el qual s'inclou representació escènica gràcies a la inestimable col·laboració de la soprano Carmen Muñoz, una magnífica especialista en este gènere que captiva els assistents amb la seua gran veu i fantàstica posada en escena.

*   [](http://www.facebook.com/sharer.php?u=https://aytosagunto.es/va/actualitat/murcia-brass-quintet-i-la-soprano-carmen-munoz-interpreten-el-concert-noche-de-zarzuela/ "Facebook")
*   [](http://twitter.com/share?url=https://aytosagunto.es/va/actualitat/murcia-brass-quintet-i-la-soprano-carmen-munoz-interpreten-el-concert-noche-de-zarzuela/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/murcia-brass-quintet-i-la-soprano-carmen-munoz-interpreten-el-concert-noche-de-zarzuela/ "Linked In")
*   [](mailto:?body=https://aytosagunto.es/va/actualitat/murcia-brass-quintet-i-la-soprano-carmen-munoz-interpreten-el-concert-noche-de-zarzuela/)